10.pielikums
Ministru kabineta
2010.gada 21.septembra
noteikumiem Nr.899

Likuma 20.panta trešās daļas piemērošanas piemērs

Nerezidents par 44 000 latu pārdod juridiskai personai nekustamo īpašumu, kura iegādes vērtība ir 42 000 latu. Pārdodot nekustamo īpašumu juridiskai personai, ienākuma izmaksātājs ietur nodokli no izmaksātās atlīdzības 2 % apmērā, tas ir, 880 latu (2 % no 44 000). Nerezidents, gadam beidzoties, var iesniegt gada ienākumu deklarāciju. Iesniedzot gada ienākumu deklarāciju, ieturētais nodoklis 2 % apmērā no izmaksātās atlīdzības jāuzskata par avansa maksājumu. Nodokļa aprēķins ir šāds:

- apliekamais ienākums ir 2000 latu (44 000 - 42 000 = 2000);

- iedzīvotāju ienākuma nodoklis ir 300 latu (15 % no 2000 = 300);

- ņemot vērā, ka avansā ieturētais nodoklis ir 880 latu, nodokļu maksātājam pārmaksātais nodoklis ir 580 latu (880 - 300 = 580).

